
ALAPOKMÁNY



ÉRDI MEGYEI JOGÚ VÁROS IFJÚSÁGI ÖNKORMÁNYZATA


P R E A M B U L U M


Érd Megyei Jogú Város Önkormányzatának döntése értelmében, hagyományteremtő szándékkal, a 2015. évben első alkalommal diák-polgármester, diák-alpolgármester és diákképviselő-testület választásra kerül sor.

E választás célja, hogy Érd Megyei Jogú Város diáktársadalma választott képviselői révén a város közügyeinek tevékeny szereplőjévé válhasson, szerepet kaphasson a diákságot érintő döntések előkészítésében, valamint felhatalmazást nyerjen az érdi diákság többsége által támogatott program megvalósításához.

Az érdi középiskolában tanuló diákok által megválasztott diák-polgármester és testülete tevékeny részt vállal nemzeti és érdi értékeink megőrzésében, a nemzet és a város hagyományainak ápolásában.

A választás szabályait, menetét jelen Alapokmány rögzíti abból a célból, hogy a választó diákpolgárok, a jelöltek és a jelölők, valamint a választásban résztvevő szervek egységes, áttekinthető és egyszerű eljárási szabályok alapján, pontosan meghatározott keretek között, pártpolitizálástól mentesen gyakorolhassák a választásokkal kapcsolatos jogaikat. 

Jelen Alapokmány lehetővé teszi az érdi diáktársadalom számára, hogy választás útján, az itt leírt módon és feltételek mellett diák-polgármestert s vele együtt alpolgármestert, valamint diákképviselő-testületet válasszon, amely személyek és testület mandátuma egy évig, a következő választásig tart.

I.

A VÁLASZTÁSI ELJÁRÁS ALAPELVEI

· A választási eljárás során az abban résztvevőknek a következő alapelveket kell érvényre juttatniuk: 

a) a választás tisztaságának megóvása, a választási csalás megakadályozása, 
b) önkéntes részvétel a jelölésben, a választási kampányban, a szavazásban, 
c) esélyegyenlőség a jelöltek között, 
d) jóhiszemű és rendeltetésszerű joggyakorlás, 
e) jogorvoslat lehetősége és pártatlan elbírálás, 
f) a választás eredményének gyors és hiteles megállapítása. 

ÁLTALÁNOS SZABÁLYOK

· A választás időpontját Érd Megyei Jogú Város Polgármestere tűzi ki, minden év március 15-éig.
· A diák-képviselőket az érdi középiskolák – az Alapokmányban foglalt szabályokra figyelemmel – közvetlenül választják meg, saját tanulóik közül. A legtöbb szavazatot kapott képviselő-jelölt indulhat a diák-polgármesteri cím elnyeréséért.
· A választáson induló polgármester jelöltek kiválasztására választás kitűzésének napjától április 30-áig van lehetőség. 
· A polgármesterjelölteket az Alapokmány 6. függelékében szereplő nyomtatványon kell bejelenteni a Jegyzőnek. 
· A jelöltek visszalépésére május 15-éig van lehetőség, az új jelölt egyidejű bejelentésével. A május 15-ét követően visszalépett jelölt helyére új jelölt indítására nincs lehetőség. 
· Választójoggal rendelkezik valamennyi, érdi középiskolában tanuló diák.
· Diák-polgármester az a választáson induló diák-polgármester-jelölt lehet, aki a választáson a legtöbb érvényes szavazatot kapja.
· Diák-alpolgármester az a választáson induló diák-polgármester-jelölt lehet, aki nem nyerte el a diák-polgármester mandátumot.
· Szavazategyenlőség esetén a szavazást abban az esetben kell ismételni, ha 
· a diák-polgármester-jelöltek között a legtöbb szavazatot kapó jelöltek szavazatszáma megegyezik;
· A megismételt szavazáson csak az azonos szavazatszámot kapott jelöltek vesznek részt.
· A megismételt szavazás időpontját Érd Megyei Jogú Város polgármestere határozza meg.


A DIÁK-POLGÁRMESTER-JELÖLT

· Minden érdi középiskola jogosult egy-egy diák-polgármester-jelölteket állítani.
· Diákpolgármester-jelölt az az érdi, a választás évében nem végzős évfolyamba járó középiskolás tanuló lehet, aki megfelel a jelen Alapokmányban foglalt feltételeknek, valamint aláírásával elfogadja a jelen Alapokmányban foglaltakat.
· Valamennyi diákpolgármester-jelöltnek jogában áll kampánystábot létrehoznia.


VÁLASZTÁSI FELKÉSZÍTÉS

· Valamennyi diákpolgármester-jelölt, valamint a jelöltek által összeállított listákon szereplő valamennyi diákképviselő-jelölt felkészítő előadás-sorozaton vesz részt, melynek időpontját a polgármester határozza meg.



A VÁLASZTÁSI KAMPÁNY 

1. Általános rendelkezések

· A polgármesterjelöltek választási kampányt folytathatnak a kampányra megjelölt kampányidőszakban, a jelen Alapokmányban rögzített feltételek mellett.
· A választási kampány a választás napját megelőző 30. napon 08.00 órakor indul és a választást megelőző napon, 20.00 órakor ér véget.
· Választási kampány ez idő alatt a hét minden napján folytatható. 
· Választási kampány folytatható a választás által érintett oktatási intézményekben, internetes felületeken és a város által fenntartott médiában.
· Az oktatási intézményekben plakátot elhelyezni az intézményvezető írásbeli engedélyével lehet. Az intézményvezető a kérelmet nem utasíthatja el. Az iskolákban jelöltenként maximum 3 db plakát helyezhető el.
· A közterületeken tilos választási plakátokat elhelyezni.
· Az oktatási intézményekben választási kampány az órák közötti szünetekben és a tanítási idő után folytatható.
· A kampány a fogadó iskola napirendjét nem zavarhatja. Ezért az oktatási intézményekben való kampányolásnál a kampánystáb vezetője előzetesen egyeztetni köteles az adott intézmény vezetőivel.
· A diákpolgármester-választás hivatalos logójának és a város címerének minden egyes kampányanyagon (pl. szórólap, honlap, kampányfilm, stb.) meg kell jelennie. 
· A diákpolgármester-jelöltek azonos megjelenési lehetőséget kapnak az Érd Médiacentrum valamennyi felületén (TV, rádió, honlap).
· Valamennyi diákpolgármester-jelölt a kampányához támogatókat szerezhet.
· A támogatás nem lehet közvetlenül anyagi természetű.
· Az iskolák közötti választási szövetség nem megengedett.


2. Egyéb rendelkezések

· A diák-polgármester–jelöltek aláírásukkal magukra nézve kötelezőnek fogadják el a jelen Alapokmány Függelékében szereplő Etikai Kódex iránymutatásait.

· A választási kampány és a működés során tilos
· a pártpolitizálás,
· a negatív kampány,
· a személyiségi jogokat sértő tartalom,
· a másik iskolát sértő, lejárató tartalom,
· a másik jelöltet sértő, lejárató tartalom,
· a trágár, durva kifejezések használata,
· a többi jelölt kampányának bojkottálása.

· A tilalmak megszegését bejelentés alapján az Etikai Bizottság vizsgálja.
· Az Etikai Bizottságban a fenntartó, a jelöltállításra jogosult középiskolák és a Polgármesteri Kabinet egy-egy fővel képviselteti magát.
· Bejelentést a választáson diák-polgármester-jelöltként induló személyek és a választásban részt vevő intézmények megbízott képviselői tehetnek.
· Az Etikai Bizottság a jelen Alapokmányban és az annak Függelékében szereplő Etikai Kódexben foglaltak alapján hoz döntést az egyes ügyekben.
· A diák-polgármester-jelöltek a választási kampányban az Érd Megyei Jogú Város Közgyűlése által jóváhagyott költségvetési kereten belül, az alább felsorolt témákban tehetnek vállalásokat, azaz a választási programokat e témák alapján kell kialakítani:

· ifjúsági, sport és kulturális rendezvények,
· egészségügy,
· diákjogok és diák-érdekképviselet,
· környezetvédelem,
· városi és testvérvárosi kapcsolatok,
· nemzeti és helyi hagyományok ápolása.

· Minden egyéb területet érintő, valamint a reálisan nem megvalósítható kampányígéret az Alapokmány megsértésének minősül. 
· Az Ifjúsági Önkormányzati választással kapcsolatos határnapokról a jelöltek a bejelentésüket követően haladéktalanul tájékoztatást kapnak, melynek megküldése az általuk megadott e-mail címre történik.


A VÁLASZTÁS

· A diák-polgármester-jelöltre az érdi középiskolák hallgatói jogviszonyban álló 9-12. (a Kós Károly Szakgimnázium és Szakközépiskola esetében 9-13.) évfolyamon tanuló diákjai szavazhatnak, 
· A választási jegyzék összeállításához az intézmények a választást megelőző 15. napig szolgáltatnak adatokat a jegyzőnek.
· A szavazás titkos és önkéntes.
· A szavazásra jogosultak egy szavazólapon szavaznak, melyen a diák-polgármester jelöltek neve van feltüntetve abc-sorrendben.

a) A választást valamennyi érdi középiskolában azonos időpontban kell megtartani. Két választási napot kell kijelölni egy hét különbséggel. A szavazás 8.00 órától 12.00 óráig tart.
b) A szavazás szavazóhelyiségekben történik, minden középiskolai osztályterem egy-egy szavazóhelyiség. 
c) A választás zavartalan és szabályos lebonyolításáért szavazóhelyiségenként az intézmény vezetője által felkért pedagógus felel. 
d) Az osztálytermeken kívül egy további szavazóhelyiség létesíthető, további egy urnával. Amennyiben erre sor kerül, a szavazást ebben a helyiségben a Szavazatszámláló Bizottság bonyolítja le.
e) A választásban résztvevő középiskolák eltérő diáklétszáma miatt a szavazatok összeszámolása súlyozva történik a jelen Alapokmány Függelékében meghatározott módon.
f) Valamennyi középiskola öt fős Szavazatszámláló Bizottságot hoz létre. A Bizottság munkáját a Jegyző által megbízott jegyzőkönyvvezető segíti.
g) A Szavazatszámláló Bizottság a tagjai közül Bizottsági Elnököt választ.
h) A Szavazatszámláló Bizottság tagjai Érd Megyei Jogú Város Jegyzője által vezetett felkészítésen vesznek részt.
i) A Szavazatszámláló Bizottságnak nem lehet tagja az a személy, aki diák-polgármester-jelöltként indul a választáson.
j) A szavazás szavazólapokon – a jelen Alapokmány Függelékében közzétett minták alapján – történik.
k) A szavazólapokat borítékban az erre a célra létrehozott szavazóurnába kell bedobni.
l) Az első szavazási nap végeztével a lezárt szavazóurnákat a Szavazatszámláló Bizottság elnökének kell átadni. A Szavazatszámláló Bizottság az urnák nyílását lezárja. Az első szavazási nap után az urnák visszaszállításra kerülnek a Polgármesteri Hivatal épületébe. Az urnák őrzéséről a Jegyző gondoskodik.
m) A második szavazási napot megelőzően a Polgármesteri Hivatal ismételten kiszállítja a szavazólapokat tartalmazó urnákat a középiskolákba.
n) A Szavazatszámláló Bizottság a második szavazási nap után a szavazatok összeszámolását követően kitölti a jelen Alapokmány 7. Függelékében található minta szerinti szavazatösszesítő lapot, amelyet a Szavazatszámláló Bizottság elnöke lezárt, az adott oktatási intézmény hivatalos pecsétjével ellátott borítékban Érd Megyei Jogú Város jegyzőjének köteles eljuttatni a választás napján 14.30 óráig. 

· A beérkező szavazatokat Érd Megyei Jogú Város jegyzője összesíti. A választások eredményéről jegyzőkönyvet állít ki.
· Érd Megyei Jogú Város Diák-polgármester-választásának végeredményét Érd Megyei Jogú Város Jegyzője és Polgármestere közösen hirdeti ki a választás napján, 18 órakor a Polgárok Háza dísztermében, amely eseményről az Érd Médiacentrum tudósít.
· A választáson nyertes Diák-polgármester és testülete a választás eredményének kihirdetését követően esküt tesz és átveszi hivatalos megbízólevelét.


II.

A DIÁK-POLGÁRMESTER

· Diák-polgármester az a személy, aki a diák-polgármester-választáson a jelen Alapokmányban foglaltak szerint a legtöbb érvényes szavazatot kapja.
· A Diák-polgármester mandátuma egy évig, az eskütételtől a következő választás eredményének kihirdetéséig tart.
· A Diák-polgármester újraválasztható, amennyiben a választáson való indulása nem ütközik a jelen Alapokmányban foglalt egyéb rendelkezésbe.
· A Diák-polgármester mandátuma megbízatása lejárta előtt megszűnik, amennyiben

a) nem Érden folytatja tanulmányait,
b) a diák-polgármesteri tisztséghez méltatlan magatartást tanúsít,
c) lemond mandátumáról,
d) nem teljesíti a jelen Alapokmányban foglalt kötelességeit,

· Amennyiben a Diák-polgármester mandátuma megbízatása időtartamán belül a fenti okok valamelyike miatt megszűnik, tisztségét a diák-polgármester választáson a második legtöbb érvényes szavazatot elért diák-alpolgármester veszi át. 


A DIÁK-POLGÁRMESTER JOGAI ÉS KÖTELESSÉGEI

· A Diák-polgármester mandátumának időtartama alatt képviseli az érdi diákság érdekeit. 
· A Diák-polgármester szavazati joggal tagja és vezetője a diákképviselő-testületnek.
· A Diák-polgármester jogosult diákképviselő-testületi ülés összehívására, az ülés levezetésére.
· A Diák-polgármester köteles legalább kéthavonta egyszer diákképviselő-testületi ülést összehívni.
· A Diák-polgármester a diákképviselő-testület felhatalmazása alapján jogosult az érdi diákságot érintő kérdésben javaslatot benyújtani Érd Megyei Jogú Város polgármestere részére.
· Amennyiben Érd Megyei Jogú Város polgármestere az érdi diákságot érintő kérdésről szóló határozati javaslatot befogadja és azt Érd Megyei Jogú Város Közgyűlése elé terjeszti, úgy a Diák-polgármester – meghívás alapján – a javaslatot képviselheti Érd Megyei Jogú Város Közgyűlésének ülésén.
· A Diák-polgármester a nyilvánosság előtt képviseli a diákképviselő-testület döntéseit, határozatait.
·  A Diák-polgármester a diákképviselő-testület döntéseiről, a testületi ülésekről közlemény, sajtónyilatkozat formájában vagy sajtótájékoztató keretében köteles és jogosult tájékoztatást adni az érdi sajtó számára.
· A Diák-polgármester felelős szerkesztője a diákképviselő-testület facebook-oldalának.
· A Diák-polgármester jogosult tanácskozási joggal részt venni Érd Megyei Jogú Város Közgyűlésén, illetve a bizottsági üléseken, azokon szót kérhet az érdi diákságot érintő napirendek esetében. 
· A Diák-polgármester jogosult előzetes konzultációra megkapni és véleményezni az Érd Megyei Jogú Város Közgyűlése elé terjesztendő, az érdi diákságot érintő előterjesztéseket.
· A Diák-polgármester részt vesz a jelen Alapokmány Függelékében felsorolt városi ünnepségeken, azokon – felkérés alapján – beszédet mondhat.
· A Diák-polgármester jogosult az Érd Megyei Jogú Város Polgármesteri Hivatala által a hivatali teendők ellátáshoz számára biztosított mobiltelefon használatára.

A DIÁK-ALPOLGÁRMESTER

· A Diák-polgármester munkáját három diák-alpolgármester segíti.
· Diák-alpolgármester az a személy, aki a diák-polgármester-választáson a jelen Alapokmányban foglaltak szerint a második, harmadik illetve a negyedik legtöbb szavazatot kapja.
· A diák-alpolgármester mandátuma egy évig, az eskütételtől a következő választás eredményének kihirdetéséig tart.
· A diák-alpolgármester szavazati joggal tagja a diákképviselő-testületnek.
· A diák-alpolgármester köteles részt venni a Diák-polgármester által összehívott képviselő-testületi üléseken.
· A diák-polgármester választáson a második legtöbb érvényes szavazatot elérő diák-alpolgármester a Diák-polgármester akadályoztatása, illetve a Diák-polgármester mandátumának idő előtti megszűnése esetén gyakorolja a Diák-polgármester jogait és kötelességeit.
· A diák-alpolgármester jogosult tanácskozási joggal részt venni Érd Megyei Jogú Város Közgyűlésén, illetve a bizottsági üléseken, azokon szót kérhet a diákságot érintő napirendek esetében.
· A Diák-alpolgármester részt vesz a jelen Alapokmány Függelékében felsorolt városi ünnepségeken, azokon – felkérés alapján – beszédet mondhat.
· A diák-alpolgármester mandátuma megbízatása lejárta előtt megszűnik, amennyiben

a) nem Érden folytatja tanulmányait
b) a diák-alpolgármesteri tisztséghez méltatlan magatartást tanúsít
c) lemond mandátumáról
d) nem teljesíti a jelen Alapokmányban foglalt kötelességeit

· Amennyiben a diák-alpolgármester mandátuma megbízatása időszakán belül a fenti okok valamelyike miatt megszűnik, helyére a Diák-polgármester a diákképviselő-testület tagjai közül új diák-alpolgármestert nevez ki. 
· Amennyiben a diák-alpolgármester megbízatása a diákképviselő-testület döntése értelmében szűnik meg, a diák-alpolgármester testületi tagként dolgozhat tovább.
· A diák-alpolgármester – a Diák-polgármester megbízásából, vagy annak akadályoztatása esetén – a diákképviselő-testület döntéseiről, a testületi ülésekről közlemény, sajtónyilatkozat formájában vagy sajtótájékoztató keretében köteles és jogosult tájékoztatást adni az érdi sajtó számára.
· A diák-polgármesteri és a diák-alpolgármesteri tisztség egyidejű betöltetlensége esetén a diák-polgármesteri feladatokat a legidősebb diákképviselő látja el.

A DIÁK-KÉPVISELŐ 

· A diák-képviselőket az érdi középiskolák – az Alapokmány rendelkezéseinek figyelembe vételével – saját eljárási rendet követve választják meg. A diákpolgármester-jelölteken kívül iskolánként két-két képviselőt választanak.
· A diákképviselő mandátuma egy évig, az eskütételtől a következő választás eredményének kihirdetéséig tart.
· A diákképviselő szavazati joggal tagja a diákképviselő-testületnek.
· A diákképviselő köteles részt venni a Diák-polgármester által összehívott diákképviselő-testületi üléseken.
· A diákképviselő köteles ellátni azokat a feladatokat, amelyekkel a diákképviselő-testület döntése alapján a Diák-polgármester megbízza.
· A diákképviselő jogosult tanácskozási joggal részt venni Érd Megyei Jogú Város közgyűlésén, illetve a bizottsági üléseken, azokon szót kérhet az érdi diákságot érintő napirendek esetében. 
· A diákképviselő részt vesz a jelen Alapokmány Függelékében felsorolt városi ünnepségeken.
· A diákképviselő mandátuma megbízatása lejárta előtt megszűnik, amennyiben

a) nem Érden folytatja tanulmányait,
b) a diákképviselői tisztséghez méltatlan magatartást tanúsít,
c) lemond mandátumáról,
d) nem teljesíti a jelen Alapokmányban foglalt kötelességeit,

· Amennyiben a diákképviselő mandátuma a megbízatása időtartamán belül a fenti okok valamelyike miatt megszűnik, tisztségét a választáson a következő legtöbb érvényes szavazatot elért diákképviselő-jelölt veszi át. 


A DIÁKKÉPVISELŐ-TESTÜLET

· A diák-képviselő-testület mandátuma egy évig, a tagok eskütételétől a következő választás eredményének kihirdetéséig tart.
· A diákképviselő-testületet a tagok eskütételét követően megalakultnak kell tekinteni.
· A diákképviselő-testület 12 tagú. Tagjai: a Diák-polgármester, a diák-alpolgármesterek és a 8 diákképviselő. 
· A diákképviselő-testület munkájában – a Diák-polgármester felkérése alapján – az érdi általános iskolák egy-egy diákképviselője tanácskozási joggal vehet részt.
· A diákképviselő-testület munkájában a Polgármesteri Kabinet vezetője, illetve az általa erre kijelölt személy tanácskozási joggal vehet részt.
· A diákképviselő-testületi ülést a Diák-polgármester hívja össze.
· A diákképviselő-testület legalább kéthavonta egyszer ülésezik.
· Diákképviselő-testületi ülést különösen indokolt esetben a diákképviselő-testületi tagok kétharmada kezdeményezheti.
· A diákképviselő-testület a döntéseit – a jelen Alapokmányban külön nem szabályozott kérdésekben – egyszerű többséggel hozza.
· A diákképviselő-testület a mandátuma kezdetétől számított egy hónapon belül Szervezeti és Működési Szabályzatot készít, amelyet Érd Megyei Jogú Város polgármesterének nyújt be jóváhagyásra.
· A diákképviselő-testületet, annak döntéseit a Diák-polgármester – akadályoztatása esetén a diák-polgármester választáson második legtöbb érvényes szavazatot elérő diák-alpolgármester – képviseli.
· A diákképviselő-testületi ülések nyilvánosak, kivéve a személyi kérdéseket.
· A diákképviselő-testület köteles facebook-oldalt üzemeltetni.
· A diákképviselő-testületi ülésekről a testületi titkár jegyzőkönyvet köteles készíteni. Az ülésen hozott döntéseket Érd Megyei Jogú Város honlapján, nyilvánosságra kell hozni a testületi ülést követő hét napon belül.
· A diákképviselő-testület köteles referenseket választani tagjai közül az alábbi területeken:

a) ifjúsági és kulturális ügyek
b) sport- és egészségügy
c) diákjogok és diák-érdekképviselet
d) környezetvédelem
e) városi és testvérvárosi kapcsolatok
f) sajtókapcsolatok
g) testületi titkár.





III.

AZ IFJÚSÁGI ÖNKROMÁNYZAT KÖLTSÉGVETÉSE

· Az ifjúsági önkormányzat működéséhez szükséges költségvetési forrást Érd Megyei Jogú Város Önkormányzatának mindenkor hatályos költségvetése biztosítja, melynek összegét minden évben Érd Megyei Jogú Város Közgyűlése határozza meg a költségvetési bevételek és kiadások figyelembevételével a Polgármester előterjesztése alapján. 
· A diákképviselő-testület rendelkezésére álló költségvetési forrást – egy választási ciklusra – Érd Megyei Jogú Város Közgyűlése a költségvetési rendeletében állapítja meg.
· Az adott választási ciklusban fel nem használt összeg visszakerül Érd Megyei Jogú Város költségvetésébe.
· A diákképviselő-testület a költségvetési forrás felhasználásáról részletes költségvetési tervet készít.
· A költségvetési forrás felhasználásáról szóló tervről a városi diákképviselő-testület 2/3-os többségű szavazással dönt a költségvetési keretösszeg erejéig, a jelen Alapokmányban megfogalmazott célok figyelembevételével, és az így elfogadott tervet jóváhagyásra a Polgármester elé terjeszti. 
· Az ifjúsági önkormányzat számára biztosított költségvetési összeg csak az érdi diákság érdekében, az Alapokmányban meghatározott módon és területeken használható fel.
· A Polgármester által jóváhagyott, a diákképviselő-testület által elfogadott költségvetési forrás felhasználásáról szóló terv alapján az Önkormányzat kötelezettségvállalási szabályzatában rögzítettek szerint lehet kötelezettséget vállalni. 
· A diákképviselő-testület az önkormányzat által biztosított forrás felhasználásáról minden év szeptember 30-ig tájékoztatót nyújt be a Közgyűlésnek.
· A diákképviselő-testület a rendelkezésre álló költségvetési forrásból legfeljebb bruttó 1.500.000,- Ft-ot, azaz egymillió-ötszázezer forintot használhat fel oktatási intézmények pénzügyi támogatására, továbbá az intézmények részére történő eszközök beszerzésére.

IV.

EGYÉB RENDELKEZÉSEK

· A Diákképviselő-testület az Érd Megyei Jogú Város Közgyűlése által alapított „Érd Diákságáért Díj” elismerést évente azoknak a személyeknek vagy közösségeknek adományozza, akik az adott évben a legtöbbet tették az érdi diákok közösségéért. Nem részesíthető a díjban az Ifjúsági Önkormányzat hivatalban lévő tagja, vagy politikai tisztséget betöltő személy. 
· Az elismerés odaítélésre az ifjúsági önkormányzat tagjánál legkésőbb tárgyév szeptember 15. napjáig bármely érdi lakos javaslatot tehet, melyet indokolnia kell. Az elismerés adományozásáról Diákképviselő-testület dönt.
· Az elismeréssel gravírozott üveg-plakett és 100.000 forint pénzjutalom jár együtt.
· Évente egy elismerés adományozható, amelyet megosztva is oda lehet ítélni. 
· Az elismerés átadására minden évben az ifjúsági önkormányzati választás eredményhirdetésének napján (szeptember utolsó péntekje), azaz az Érdi Diákság Napján kerül sor. Az elismerést a leköszönő diák-polgármester és Érd Megyei Jogú Város polgármestere adja át.



 

1. FÜGGELÉK

A szavazatok súlyozása

Tekintettel arra, hogy a diák-polgármester és diák-önkormányzati választásban résztvevő tanintézményekben tanulói jogviszonnyal és ezáltal szavazati joggal rendelkező diákok létszáma eltérő, a szavazatokat súlyozni szükséges. 
Ennek megfelelően az egyes tanintézményekben a szavazati joggal élő diákok szavazati aránya az alábbiak szerint alakul:

Vörösmarty Mihály Gimnázium
Szavazati joggal rendelkező diákok száma:  _____ fő
Egy szavazat értéke: 1000/____ = _____

Gárdonyi Géza Gimnázium
Szavazati joggal rendelkező diákok száma:  _____ fő
Egy szavazat értéke: 1000/____ = _____

Kós Károly Szakképző Iskola
Szavazati joggal rendelkező diákok száma:  _____ fő
Egy szavazat értéke: 1000/____ = _____

Marianum Német Nemzetiségi Nyelvoktató Gimnázium
Szavazati joggal rendelkező diákok száma:  _____ fő
Egy szavazat értéke: 1000/____ = _____


2. FÜGGELÉK

Etikai Kódex

Az érdi diák-polgármester és az ifjúsági önkormányzati választáson indulók meggyőződése:

· hogy az érdi diákság a ifjúsági önkormányzati választások révén demokratikusan választott, hatékony és hiteles érdekképviselethez juthat;
· hogy a választások tisztasága Érd Megyei Jogú Város és az érdi diákság számára meghatározó jelentőségű;
· hogy működőképes és hiteles diák-önkormányzat csak vitathatatlanul tiszta, demokratikus választások útján teremthető meg.
 
I.
 
1. A nyilatkozatban részes intézmények és személyek az érdi ifjúsági önkormányzat Alapokmányában foglaltakat maradéktalanul betartják.

II.
2. Az Etikai Kódex szabályai a választások, és a működés során mindazon résztvevőre kötelezőek, akik a jelen Alapokmányban foglaltakat aláírásukkal elfogadják. 
3. Az aláírók felelősséget vállalnak azért, hogy a választási kampányban résztvevő támogatóik az Etikai Kódexben foglaltakat betartják.
4. Az aláírók kötelezik magukat arra, hogy az Alapokmányban és az Etikai Kódexben foglalt kötelezettségeket a választási kampányban valamint a működés során segítőként résztvevőkkel is betartatják.
5. Amennyiben az aláírók valamelyike az Alapokmány, illetve az Etikai Kódex rendelkezéseit megsérti, az nem jogosítja fel a többieket arra, hogy hasonlóan cselekedjenek.




III.
6. A választási kampány célja, hogy a felek bemutassák programjukat, ismertessék és értelmezzék céljaikat. Ennek során tartózkodnak egymás lejáratásától.
7. A választási kampány során tilos más jelölt jó hírnevét kétségbe vonni, magánéletére vonatkozó adatot ellene felhasználni. 
8. Az aláírók a választási kampány során a helyi média különböző felületein azonos megjelenési lehetőséghez jutnak, s elfogadják e médiumok szerkesztési elveit. 
9. Az aláírók tartózkodnak attól, hogy egymás kampányrendezvényeit megzavarják, azokat céljuktól eltérítsék, vagy saját céljaikra felhasználják.
10. Az aláírók a különböző kampányanyagokon kötelesek nevüket, a város címerét és a választás hivatalos emblémáját feltüntetni.
11. Az aláírók tartózkodnak egymás kampányanyagainak eltávolításától, eltorzításától. A kampányplakátok átragasztása tilos.

IV.
12. Az aláírók vállalják, hogy az Etikai Bizottság felé minden olyan ügyet jeleznek, amely megítélésük szerint sérti a választási Alapokmány, illetve az Etikai Kódex előírásait.
13. Az aláírók vállalják, hogy az Etikai Bizottság elé kerülő ügyek kivizsgálását és megnyugtató rendezését minden eszközzel segítik, a Bizottság határozatait tiszteletben tartják és érvényesítik.

V.

Az ifjúsági önkormányzati választások lebonyolítása, valamint az ifjúsági önkormányzat működése során mindennemű pártpolitikai megnyilvánulás tiltott. Amennyiben az eljárás és a működés bármely szereplője, vagy közreműködője részéről ilyen tapasztalható, azt az Etikai Bizottság felé írásban bárki jelezheti. Az Etikai Bizottság a jelzést megvizsgálja, és amennyiben az abban foglaltakat megalapozottnak találja, köteles három évre az érintettet az ifjúsági önkormányzati választásokból kizárni, illetve meglévő tisztség esetén tisztségétől megfosztani.





3. FÜGGELÉK

SZAVAZÓLAP-MINTA
M I N T A !!!

SZAVAZÓLAP
DIÁK-POLGÁRMESTER VÁLASZTÁS

ÉRD MEGYEI JOGÚ VÁROS
20___. SZEPTEMBER __.





	

JELÖLT NEVE

Érvényesen szavazni 1 jelöltre lehet, a jelölt neve melletti körben elhelyezett + vagy × jellel!



4. FÜGGELÉK

A diák-polgármester és az ifjúsági önkormányzat hivatalos logo-ja

[image: C:\Users\amajor\AppData\Local\Microsoft\Windows\Temporary Internet Files\Content.Outlook\76H70U61\ifonk_logo_.png]

5. FÜGGELÉK

Városi rendezvények

· Magyar Kultúra Napja – január 22.
· 1848-as forradalom és szabadságharc – március 15.
· Az Államalapítás Ünnepe – augusztus 20.
· Érdi Napok és Utcabál – szeptember első hete
· Az aradi vértanúk emléknapja – október 6.
· Az 1956-os forradalom ünnepe – október 23.





























6. FÜGGELÉK

	IFJÚSÁGI ÖNKORMÁNYZATI VÁLASZTÁS 2020. 11.02.,09.



JELÖLT BEJELENTÉSE

A 2020. november 2. és 9. napjára kitűzött Ifjúsági Önkormányzati Választáson

	|_| 
	az Érdi Gárdonyi Géza Általános Iskola és Gimnázium részéről
	

	|_| 
	az ÉSZC Kós Károly Technikum részéről
	

	|_| 
	az Érdi Vörösmarty Mihály Gimnázium részéről
	

	|_|          a Marianum Német Nemzetiségi Nyelvoktató Általános Iskola és Gimnázium részéről

	
	

	|_|           diákpolgármester-jelöltként



	[bookmark: Jelölő1]|_| kérem nyilvántartásba vételem a következő adatokkal

	|_| nyilvántartásba vett adataimat az alábbiak szerint módosítom

	|_| a jelölésről lemondok


(1) A jelölt 
	családi neve:
		
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	






	utóneve(i):
		
	
	
	
	
	
	
	
	
	
	
	
	
	
	
	
	
	
	
	




	
		
	
	
	
	
	
	
	
	
	
	
	
	
	
	
	
	
	
	
	






(2) A jelölt elérhetőségei:

	település
		
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	






	utca, házszám
		
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	




	
		
	
	
	
	
	
	
	
	
	
	
	
	
	
	
	
	
	
	
	




	telefonszám:
		
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	






	e-mail cím:
		
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	






Jelölésem benyújtásával egyidejűleg nyilatkozom, hogy az Ifjúsági Önkormányzat Alapokmányát megismertem, az abban foglalt szabályok betartását a választási kampány során, a feladatok ellátását pedig esetleges megválasztásomat követően vállalom.
Hozzájárulok, hogy személyes adataimat Érd Megyei Jogú Város Jegyzője az Ifjúsági Önkormányzati választási eljárás során – a vonatkozó jogszabályok betartásával – kezelje.

	Érd,
	
	
	
	
	
	
	
	
	
	

	
	a jelölt aláírása



Az iskola tanulójának jelölését támogatom.

	Érd,
	
	
	
	
	
	
	
	
	
	

	

	intézményvezető (vagy megbízottja)


7. FÜGGELÉK
Készült 2 példányban. Ez a(z) ..… számú példány

SZAVAZATÖSSZESÍTÓ LAP A
DIÁK-POLGÁRMESTER VÁLASZTÁSÁRÓL
ÉRD 20__.


_____________________________________ (KÖZÉPISKOLA NEVE)


Készült 20__. szeptember __. napján, az Érd, ____________________________ utca/út/tér alatti szavazóhelyiségben




A SZAVAZATSZÁMLÁLÓ BIZOTTSÁG




	NÉV
	ALÁÍRÁS
 

	
elnök
	

	
 
	

	

	

	

	

	

	

	
jegyzőkönyvvezető
	




p.h.






SZAVAZATÖSSZESÍTÓ LAP A
DIÁK-POLGÁRMESTER VÁLASZTÁSÁRÓL
20__.

	
Szavazásra jogosult diákok száma:
	
	
Szavazó diákok száma:
	





	Urnában lévő szavazólapok száma:
	

	
	

	Érvénytelen szavazólapok száma:
	

	
	

	Érvényes szavazólapok száma:
	

	
	




Az egyes diák-polgármester jelöltekre leadott szavazatok száma

	
	Diák-polgármester jelölt neve
	Szavazat
	Súlyozott szavazat

	1. 
	(Jelölt neve)
	
	

	2. 
	(Jelölt neve)
	
	

	3. 
	(Jelölt neve)
	
	

	4. 
	(Jelölt neve)
	
	



Súlyozott szavazat = szavazatok száma x 2,225 (arányszám)
[bookmark: _GoBack]Szavazatszámláló Bizottság tagjainak aláírása:

